open-index/open-wikipedia-markdown huggingface dataset:
Colt Model 1871–72 Open Top

ממוזער| כתובות הפטנטים של קולט מוטבעות על גבי אקדח COLT OPEN TOP
ה-**Colt דגם 1871–72 Open Top** (קולט "אופן טופ") הוא אקדח תופי היורה כדורים בעלי תרמיל (תחמושת) בקליבר .44 . האקדח הוצע למכירה בשנת 1872 על ידי חברת Colt's Patent Fire Arms Manufacturing Company . האקדח פותח לאחר שחברת קולט הוציאה שני פטנטים המאפשרים טעינה של התחמושת ישירות אל תוך התוף, הראשון ב-1871 והשני ב-1872, האקדח יוצר ונמכר בעיקר בין פברואר 1872 ליוני 1873 תחת השמות המסחריים **Colt Model 1871** וגם **Colt Model 1872**, כיום השמות המקובלים ביותר לאקדח הם **Colt Model 1871-72 Open Top**, **Colt Model 1871-72** או **Colt Open Top** .

כאשר נדחתה בקשתו של רולין ווייט להארכת הפטנט שלו על אקדחי תופי הנטענים ישירות אל תוך החלק האחורי של התוף על ידי הממשלה האמריקאית בינואר 1870  חברת Colt's Patent Fire Arms Manufacturing החלה לתכנן אקדחי תופי בעלי תחמושת המבוססת על תרמילי מתכת ומערכת טעינה ישירה דרך התוף. במקביל חברת קולט המשיכה להמיר אקדחי הקשה הנטענים דך הקנה לטעינה דרך התוף. בשנת 1871 רשמה חברת קולט פטנט על לפחות שני אקדחים בעלי מנגנון טעינה "אחורית" ותחמושת אחודה של קליע המחובר לתרמיל מתכת: ה־Colt House Revolver שהוצע למכירה בשנת 1871 וה-Open Top. שייצורו החל בשנת 1872, אקדח נוסף - גרסה המשלבת בין שני הדגמים יצאה לשוק בשנת 1871 תחת השם Colt Open Top Pocket Model Revolver

ויליאם מייסון, המהנדס של חברת קולט שעבד על העיצוב של ה-Open Top, בחר לתכנן את האקדח לשימוש בכדורי רימפייר מסוג .44 הנרי. ההדק והמנגנון המסתובב היו מבוססים על אותו עיצוב כמו אקדחי קולט הקודמים. מצד שני מייסון הציג כמה חידושים בתכנון האקדח, מלבד המנגנון הטעינה החדש הוא עיצב מסגרת ייחודית, צילינדר וקנה עבור אקדח קולט OPEN TOP שהיו ייחודיים ובלתי ניתנים להחלפה עם אקדחי התופי בעלי מנגנון הירי על ידי כיפת ההקשה הישנים יותר, החלפת מנגנון הירי אפשר להעביר את הכוונת האחורית לחלק האחורי של הקנה. האקדח הוגש לצבא ארצות הברית לבדיקה ב-1872 אך הדגם הראשון נדחה, הצבא דרש אקדח בקליבר גדול יותר ומסגרת חזקה יותר. מייסון עיצב מחדש את המסגרת כך שתשלב רצועה עליונה, בדומה לאקדחי רמינגטון, והציב את הכוונת האחורית בחלק האחורי של המסגרת. אב הטיפוס הראשון של האקדח החדש עדיין השתמש בתחמושת רימפייר .44 אבל הדגם לייצור של האקדח תוכנן עבור תחמושת חדשה מסוג .45 Colt . עיצוב חדש זה נכנס לייצור בייצור בשנת 1873, תחת השם קולט סינגל אקשן ארמי.

## הערות שוליים

## קישורים חיצוניים
* John Taffin Exclusive: The First “Peacemaker” Cimarron Firearms Colt 1871-72 Open-Top 
## לקריאה נוספת

* Dennis Alder Colt Single Action: From Patersons to Peacemakers Simon and Schuster (2015)  
* John E. Parsons The Peacemaker and Its Rivals: An Account of the Single Action Colt Simon and Schuster, 2014 


קטגוריה:אקדחי תופי מתוצרת קולט
צו נשיאותי (ארצות הברית)

[ממוזער|הנשיא [דונלד טראמפ חותם על צו נשיאותי מעל שולחן הרזולוט בחדר הסגלגל, ינואר 2025]]

**צו נשיאותי** (באנגלית: **Executive Order**) הוא כלי משפטי ותקנה רשמית שניתן על ידי נשיא ארצות הברית במסגרת סמכויותיו. צווים נשיאותיים מהווים הוראה מנהלית המכוונת לפקידי הממשל הפדרלי ויכולה לשמש לקביעת מדיניות, להסדרת פעולות ממשלתיות, או לביצוע חוקים שהתקבלו על ידי הקונגרס.

## סמכות חוקתית
הסמכות להוציא צווים נשיאותיים נובעת מסעיף II לחוקת ארצות הברית, המעניק לנשיא את הסמכות הביצועית העליונה. סעיף זה, המכונה "סעיף ההסמכה" (Vesting Clause), קובע כי "הסמכות הביצועית תהיה נתונה לנשיא ארצות הברית". עם זאת, סמכות זו מוגבלת; הצווים חייבים להיות במסגרת הסמכויות שהוקנו לנשיא על ידי החוקה או חקיקה של הקונגרס. לדוגמה, הנשיא אינו רשאי להשתמש בצו נשיאותי כדי לחוקק חוקים חדשים או להקצות תקציבים, סמכויות השמורות לקונגרס.

כל צו נשיאותי פותח בשורות בנוסח:

## תהליך הוצאה ופרסום
לאחר שהנשיא חותם על צו נשיאותי, הוא מועבר למשרד הרישום הפדרלי (Office of the Federal Register). שם, הצו מקבל מספר סידורי ייחודי ומתפרסם ב-"Federal Register", היומן הרשמי של הממשל הפדרלי. פרסום זה מבטיח שקיפות ומידע לציבור לגבי המדיניות וההנחיות החדשות. בנוסף, הצווים מרוכזים בקובץ הנקרא "Title 3 of the Code of Federal Regulations". תהליך זה מבטיח שהצווים יהיו נגישים לציבור, למחוקקים ולבתי המשפט.ממוזער|צו נשיאותי 13799 שהוצא על ידי הנשיא דונלד טראמפ
## תחולה והגבלות
צווים נשיאותיים חלים על גופי הממשל הפדרלי ועובדיהם, ומנחים אותם כיצד לפעול במסגרת הסמכויות הנתונות להם. עם זאת, הצווים אינם יכולים לסתור חוקים פדרליים קיימים או את החוקה. בתי המשפט הפדרליים, ובפרט בית המשפט העליון, רשאים לבחון את חוקיות הצווים. אם נמצא שצו נשיאותי חורג מסמכות הנשיא או מנוגד לחוקה, בית המשפט יכול לבטלו. לדוגמה, בשנת 1952, בית המשפט העליון ביטל את הצו הנשיאותי של הנשיא הארי טרומן שניסה להלאים את תעשיית הפלדה במהלך מלחמת קוריאה, בקובעו שהצו חרג מסמכויות הנשיא. בנוסף, הקונגרס יכול לחוקק חוקים שיבטלו או ישנו את השפעת הצווים. ב־2023, בית משפט פדרלי לערעורים חסם את הצו הנשיאותי של הנשיא ג'ו ביידן שחייב עובדי ממשל פדרליים להתחסן נגד קורונה, בקובעו שהצו חרג מסמכויות הנשיא.

ב־27 ביוני 2025, קבע בית המשפט העליון של ארצות הברית, ברוב של 6 נגד 3, כי סמכותם של שופטים פדרליים להוציא צווים זמניים בעלי תחולה כלל-ארצית נגד מדיניות נשיאותית מוגבלת. פסק הדין צמצם את היכולת של בתי משפט נמוכים לעכב את יישומן של החלטות נשיא ארצות הברית באופן כולל בכל רחבי המדינה.

## קישורים חיצוניים

## הערות שוליים

קטגוריה:נשיאות ארצות הברית
*
מארט קרולי

**אדוארד מרטינו קרולי** (באנגלית: Edward Martino Crowley; 21 באוגוסט 1935 – 7 במרץ 2020) היה מחזאי, תסריטאי ומפיק אמריקאי, הידוע בעיקר בזכות מחזהו משנת 1968, "הנערים בחבורה (מחזה)" (The Boys in the Band), שנחשב לאחד המחזות הראשונים שעסקו בצורה גלויה ומעמיקה בחייהם של גברים הומוסקסואלים.

## ביוגרפיה מוקדמת
קרולי נולד בויקסבורג, מיסיסיפי. בשנת 1957 סיים את לימודיו ב בוושינגטון די. סי., שם למד משחק ותעשיית הבידור. לאחר סיום לימודיו עבר להוליווד, שם עבד במספר חברות הפקה טלוויזיוניות, ובמקביל החל לפתח את כישוריו בכתיבה תסריטאית.

## קריירה מקצועית
בשנת 1968 כתב קרולי את המחזה הנערים בחבורה, שנחשב לאחד המחזות הראשונים שהתמקדו באופן גלוי ומעמיק בחייהם של גברים הומוסקסואלים, ועורר שיח תרבותי על ייצוגם בתיאטרון. המחזה עלה לראשונה ב-14 באפריל 1968 באוף-ברודוויי וזכה להצלחה רבה, עם מעל 1,000 הופעות. בעקבות הצלחת המחזה, הוצע לקרולי תפקיד כתיבה באולפני סרטי פרמאונט, שם עבד על מספר פרויקטים טלוויזיוניים וקולנועיים, כולל תסריטים לסרטים וסדרות.

בשנת 1970 עובד המחזה לסרט קולנוע בבימויו של ויליאם פרידקין, שהפך גם הוא להצלחה והגביר את הפופולריות של קרולי בתעשיית הקולנוע. בשנת 2002 כתב קרולי מחזה המשך בשם "The Men from the Boys", אשר ממשיך את סיפורן של הדמויות מהמחזה המקורי. בשנת 2018, במלאת 50 שנה לעליית המחזה, הועלה המחזה מחדש בברודוויי בהפקה שכללה את השחקנים מאט בומר, ג'ים פרסונס, זאכרי קווינטו ואנדרו ראנלס.

## פטירה והנצחה
ב-7 במרץ 2020 נפטר קרולי במנהטן, בגיל 84, מסיבוכים לאחר ניתוח לב פתוח שעבר בעקבות התקף לב. עיבוד חדש לסרט המבוסס על המחזה, הנערים בחבורה (סרט, 2020), שהופק בשנת 2020 עבור נטפליקס, הוקדש לזכרו. הסרט, שהופק בהפקתו של ראיין מרפי, שיחזר את המחזה המקורי עם שחקנים מברודוויי, בהם ג'ים פרסונס ומאט בומר, והביא עימו פרשנות מודרנית וחשיבות חברתית רבה, במיוחד לאור השינויים החברתיים של העשורים האחרונים.

קטגוריה:זוכי פרס למדא לספרות
קטגוריה:מחזאים אמריקאים
קטגוריה:אמריקאים שנולדו ב-1935
קטגוריה:אמריקאים שנפטרו ב-2020
1968 בספרות

בערך זה מצוינים אירועים בולטים שהתרחשו במהלך שנת 1968 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* פיליפ ק. דיק - האם אנדרואידים חולמים על כבשים חשמליות?
* ארתור סי. קלארק - 2001: אודיסיאה בחלל 
* אורסולה קרובר לה-גווין - הקוסם מארץ ים

### ספרי ילדים ונוער
* ג'ודית קר - הטיגריס שבא לשתות תה
* דייוויד מק-קי - בנצי

### ספרי עיון
* בוויס הילייר - אר דקו של שנות ה-20 וה-30
* אריך פון דניקן - מרכבות האלים

### ספרות עברית
* עמוס עוז - מיכאל שלי

## נפטרו
ממוזער|140px|ג'ון סטיינבק
* 13 בינואר – מנואל בנדרה, משורר ברזילאי (נולד ב-1886)
* 16 באפריל - עדנה פרבר, סופרת ומחזאית יהודייה-אמריקאית (נולדה ב-1885)
* 1 ביוני – הלן קלר, סופרת ופעילה חברתית אמריקאית שנודעה בזכות התמודדותה עם מגבלותיה בהיותה חירשת-עיוורת (נולדה ב-1880)
* 14 ביוני – סלווטורה קווזימודו, משורר איטלקי, חתן פרס נובל לספרות (נולד ב-1901)
* 14 ביולי – קונסטנטין פאוסטובסקי, סופר, מחזאי ועיתונאי רוסי (נולד ב-1892)
* 21 באוגוסט - ז'רמן גוורמון, סופרת קנדית (נולדה ב-1893)
* 25 בנובמבר - אפטון סינקלייר, סופר ועיתונאי אמריקאי (נולד ב-1878)
* 28 בנובמבר - איניד בלייטון, סופרת ילדים בריטית (נולדה ב-1897)
* 5 בדצמבר - אנה קוואן, סופרת בריטית (נולדה ב-1901)
* 20 בדצמבר - ג'ון סטיינבק, סופר אמריקאי וחתן פרס נובל לספרות (נולד ב-1902)

## פרסים
* פרס נובל לספרות: יאסונרי קאוובטה

## קישורים חיצוניים

*
האליפות הלאומית של ארצות הברית בטניס 1958

**האליפות הלאומית של ארצות הברית בטניס 1958** הייתה תחרות טניס שנערכה על מגרשי הדשא. תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-18 באוגוסט והסתיימו ב-24 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-29 באוגוסט והסתיימו ב-7 בספטמבר.

## התחרות
### תחרות הגברים
ימין|ממוזער|180px|אשלי קופר,  מנצח תחרות הגברים
לתחרות זו נרשמו 128 טניסאים שחולקו ל-8 בתים. לקראת התחרות, 8 הטניסאים החזקים דורגו כדלקמן:

# מלקולם אנדרסון (), מנצח תחרות 1957, הפסיד בגמר
# **[[אשלי קופר]] (), ניצח בתחרות
# הם ריצ'רדסון (), הודח בסיבוב הרביעי
# [[ניל פרייזר]] (), הודח בחצי הגמר
# ברי מקיי (), הודח בסיבוב השני
# [[אלכס אולמדו]] (), הודח ברבע הגמר
# [[קורט נילסן]] (), הודח בסיבוב הראשון
# [[דיק סוויט]] (), הודח ברבע הגמר

מנצח אליפות 1957 [[מלקולם אנדרסון]] מ[[אוסטרליה]] שיחק במשחק הגמר נגד [[אשלי קופר]] מ[[אוסטרליה]] והפסיד ב-5 מערכות. באותה שנה אשלי קופר ניצח גם ב[[אליפות וימבלדון 1958|אליפות וימבדלון]] וב[[אליפות אוסטרליה הפתוחה]].

===תחרות הנשים===
[[קובץ:Althea_Gibson_in_1956_by_Fred_Palumbo_(NYWTS).jpg|ימין|ממוזער|180px|אלתיאה גיבסון, מנצחת תחרות הנשים]]
בתחרות הנשים השתתפו 64 טניסאיות שחולקו ל-4 בתים. לקראת התחרות, 8 הטניסאיות החזקות דורגו כדלקמן:

# **אלתיאה גיבסון (), מנצחת תחרות 1957, ניצחה בתחרות
# דורותי נוד (), הודחה ברבע הגמר
# אן היידון ג'ונס (), הודחה בסיבוב השלישי
# מריה בואנו (), הודחה ברבע הגמר
# ז'נט הופס (), הודחה בסיבוב הראשון
# סלי מור (), הודחה ברבע הגמר
# כריסטין טרומן (), הודחה ברבע הגמר
# בברלי בייקר-פלייץ (), הודחה בחצי הגמר

מנצחת תחרות 1957 אלתיאה גיבסון מארצות הברית שיחקה במשחק הגמר נגד דרלין הארד מארצות הברית וניצחה ב-3 מערכות. באותה שנה היא ניצחה גם באליפות וימבלדון.

### תחרות זוגות גברים
בתחרות השתתפו מספר זוגות. במשחק הגמר אלכס אולמדו/הם ריצ'רדסון מארצות הברית שיחקו נגד סם גימאלווה/ברי מקיי מארצות הברית וניצחו ב-4 מערכות.

### תחרות זוגות נשים
בתחרות השתתפו 27 זוגות. היא נערכה בפרבר של בוסטון. לקראת התחרות, 4 זוגות החזקות דורגו כדלקמן:

# מריה בואנו ()/אלתיאה גיבסון (),
# מרגרט אוסבורן דופונט/מרגרט ורנר (), הודחו ברבע הגמר
# מרי האוטון/תלמה לונג (), הודחו בחצי הגמר
# אן היידון ג'ונס/כריסטין טרומן (), הודחו בחצי הגמר

במשחק הגמר ג'ין ארט/דרלין הארד מארצות הברית שלא היו מדורגות שיחקו נגד זוג מריה בואנו (ברזיל)/אלתיאה גיבסון (ארצות הברית) וניצחו אותן ב-3 מערכות.

### תחרות זוגות מעורבים
בתחרות השתתפו 32 זוגות. לא בוצע דירוג של הזוגות החזקות.

במשחק גמר מרגרט אוסבורן דופונט (ארצות הברית)/ניל פרייזר (אוסטרליה) נפגשו עם מריה בואנו (ברזיל)/אלכס אולמדו (ארצות הברית) וניצחו ב-3 מערכות. 

### ישראלים באליפות
אלעזר דודמן שיחק בתחרות הגברים והפסיד בסיבוב הראשון לאמריקאי ג'יימס פארין ב-3 מערכות.

אריה אבידן-וייס שיחק בתחרות הגברים והפסיד בסיבוב הראשון לאמריקאי גרנט גולדן ב-3 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 477. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1958
ארצות הברית
קטגוריה:1958 בארצות הברית
ליימן קייסי

**ליימן רופוס קייסי הבן** (באנגלית: ****; 6 במאי 1837 – 26 בינואר 1914) היה פוליטיקאי אמריקאי שכיהן כחבר הסנאט של ארצות הברית מטעם דקוטה הצפונית.

## ביוגרפיה
קייסי נולד ב-6 במאי 1837 ביורק שבמדינת ניו יורק, ובשנת 1853 עבר עם הוריו לאיפסילנטי שבמישיגן. קייסי קיבל חינוך קלאסי.

קייסי עסק שנים רבות בעסקי חומרי בניין. בשנת 1882, עבר לקרינגטון, מחוז פוסטר שבטריטוריית דקוטה, והפך לחוואי. הוא כיהן כיושב ראש ועדת צפון דקוטה להשקיה ובשנת 1887 מונה לנציב של מחוז פוסטר.

עם קבלתה של דקוטה הצפונית כמדינה לאיחוד, נבחר קייסי מטעם המפלגה הרפובליקנית לסנאט של ארצות הברית וכיהן בתפקיד מ-25 בנובמבר 1889 עד 3 במרץ 1893. במהלך כהונתו בסנאט, כיהן כיושב ראש הוועדה למסילות ברזל (הקונגרס ה-52). הוא לא הצליח להיבחר לקדנציה נוספת ב-1892, ולאחר סיום תפקידו עבר לעיר ניו יורק.

בשנת 1861 התחתן קייסי עם הרייט מרי פלאט. אחת מאחיותיה היה ג'יין פלאט, אשתו של ממציא קש השתייה מרווין סטון.

קייסי חזר לוושינגטון די. סי., שם מת ב-25 בינואר 1914. הוא נקבר בבית הקברות גרינמאונט בבולטימור, מרילנד.

## קישורים חיצוניים

*
* 

## הערות שוליים

קטגוריה:אמריקאים ילידי מדינת ניו יורק
קטגוריה:חברי הסנאט של ארצות הברית מדקוטה הצפונית
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1837
קטגוריה:אמריקאים שנפטרו ב-1914
הולברון (מחוז)

**הולברון** (גרמנית: **Hollabrunn**) הוא מחוז בצפון מדינת אוסטריה תחתית שבאוסטריה.

במחוז 24 ערים ועיירות:

## קישורים חיצוניים

קטגוריה:אוסטריה תחתית: מחוזות
ולדיסלב בלאנוצה

**ולדיסלב "ולאד" בלאנוצה** (ברומנית: **Vladislav "Vlad" Blănuță**; נולד ב-12 בינואר 2002 בחנצ'שט שבמולדובה) הוא כדורגלן רומני-מולדובני המשחק בעמדת החלוץ בקבוצת דינמו קייב.

## חיים אישיים
אביו של בלאנוצה הוא אדוארד בלאנוצה , מאמן נבחרת מולדובה בכדורגל נשים.

## קריירת מועדונים
בלאנוצה גדל במחלקות הנוער של סלבוי וישהראד, סלביה פראג, פטרוקוב חנצ'שט, רגאל ספורט בוקרשט, ראפיד בוקרשט ופסקארה. ב-27 בדצמבר 2020 ערך את הופעת הבכורה שלו בקבוצה הבוגרת של פסקארה, בהפסד 3-0 לווירטוס אנטלה במסגרת המחזור ה-15 בסרייה ב' לעונת . זו הייתה הופעתו היחידה בעונה זו, בסיומה נשרה פסקארה לסרייה ג', ובעונת  ערך שש הופעות ליגה נוספות.

ב-2 בספטמבר 2022 הושאל בלאנוצה לאוניברסיטת קראיובה מליגת העל הרומנית למשך עונת . הוא ערך 12 הופעות ליגה בכל המסגרות והבקיע שער אחד במהלך תקופת ההשאלה, ובתום תקופת ההשאלה רכשה אותו אוניברסיטת קראיובה באופן קבוע. בעונת  ערך 31 הופעות ליגה והבקיע שמונה שערים, ובסיומה נשרה אוניברסיטת קראיובה לליגת המשנה הרומנית.

ב-12 ביולי 2024 הושאל למשך עונת  לאוניברסיטת קלוז' מליגת העל הרומנית.

ב-3 בספטמבר 2025 חתם לחמש שנים בדינמו קייב.

## קריירה בינלאומית
בלאנוצה שיחק בנבחרות הצעירות של מולדובה ורומניה.

## קישורים חיצוניים

## הערות שוליים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:כדורגלנים מולדובנים
קטגוריה:חלוצי כדורגל מולדובנים
קטגוריה:כדורגלני פסקארה
קטגוריה:כדורגלני אוניברסיטת קראיובה
קטגוריה:כדורגלני אוניברסיטת קלוז'
קטגוריה:כדורגלני דינמו קייב
קטגוריה:רומנים שנולדו ב-2002
I Wish It Would Rain Down

"**I Wish It Would Rain Down**" הוא שיר של המוזיקאי הבריטי פיל קולינס מתוך אלבום הסולו הרביעי שלו, "...But Seriously" משנת 1989.
השיר זכה להצלחה במצעדים בתחילת 1990, והגיע למקום השביעי במצעד הסינגלים הבריטי, למקום השלישי במצעד הבילבורד הוט 100 האמריקאי ולמקום הראשון במצעד הסינגלים הקנדי RPM 100.

## מיקומי מצעדים
השיר היה להיט במצעד בשנת 1990, והגיע למקום ה-3 במצעד הבילבורד הוט 100 בארצות הברית, ולמקום הראשון במצעד הסינגלים הקנדי RPM 100. בקנדה, הסינגל שהה שישה שבועות בראש המצעדים, ודורג כסינגל הטוב ביותר של השנה במצעד סוף השנה של RPM. השיר הגיע גם למקום השביעי במצעד הסינגלים הבריטי ולמקום השלישי בבלגיה ובהולנד.

## וידאו קליפ
הקליפ צולם בשחור-לבן ובאורך של כ-8 וחצי דקות, הופק על ידי פול פלטרי ובוים על ידי ג'ים יוקיץ'. הרקע של הקליפ הוא  תיאטרון של שנות השלושים, ומהווה פרודיה על הסרט "חלף עם הרוח". השחקן ג'פרי טמבור מגלם במאי תיאטרון ביקורתי ואומלל, שעושה חזרות להצגה עם מספר רקדנים.
הווידאו קליפ זכה בפרס המוניטור הבינלאומי.

## מיקומי שיא

## קישורים חיצוניים
* 
* I Wish It Would Rain Down, באתר SecondHandSongs
* 30px I Wish It Would Rain Down, במסד הנתונים המוזיקלי Genius **(באנגלית)**
* 20px I Wish It Would Rain Down, במסד הנתונים המוזיקלי Discogs **(באנגלית)**
* 20px I Wish It Would Rain Down, במסד הנתונים המוזיקלי MusicBrainz **(באנגלית)**
* 20px I Wish It Would Rain Down, במסד הנתונים המוזיקלי AllMusic **(באנגלית)**
* 20px I Wish It Would Rain Down, באתר המוזיקה Spotify **(באנגלית)**
* 44px I Wish It Would Rain Down, באתר המוזיקה אפל מיוזיק **(באנגלית)**
* 55pxI Wish It Would Rain Down, באתר המוזיקה Tidal **(באנגלית)**
* 20px I Wish It Would Rain Down, באתר המוזיקה SoundCloud **(באנגלית)**
* 20px I Wish It Would Rain Down, באתר המוזיקה Last.fm **(באנגלית)**
* 44px I Wish It Would Rain Down, באתר המוזיקה Deezer **(באנגלית)**
* 20px I Wish It Would Rain Down, באתר המוזיקה Musixmatch **(באנגלית)**

## הערות שוליים

קטגוריה:שירי פיל קולינס
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:וידאו קליפים בשחור-לבן
קטגוריה:שירים על גשם
קטגוריה:שירים על מזג אוויר
קטגוריה:בלדות משנות ה-1990
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת וירג'ין רקורדס
חוסה קורטס

**חוסה ריקרדו קורטס** (בספרדית: **José Ricardo Cortés**; נולד ב-8 בספטמבר 1994 בקאלי שבקולומביה) הוא כדורגלן קולומביאני המשחק בעמדת קשר הכנף במכבי עירוני פתח תקווה.

## קריירת מועדונים
קורטס החל את הקריירה המקצוענית שלו בקבוצת ריאל אמריקה מליגת המשנה הבוליביאנית, ובהמשך שיחק בקבוצות אתלטיקו בוקרמנגה מליגת העל הקולומביאנית, קלוב דסטרויירס מליגת העל הבוליביאנית, דיושג'ר מליגת העל ההונגרית, קושיצה מליגת המשנה הסלובנית, אל-ירמוכ מליגת העל הירדנית ובוראץ באניה לוקה מליגת העל של בוסניה והרצגובינה. ב-1 בינואר 2024 חתם בקרלוס מנוצ'י מליגת העל הפרואנית. ב-16 בינואר 2025 חתם בהפועל חדרה ארבעה ימים לאחר מכן, הוא ערך את הופעת הבכורה שלו בהפסד 2-1 מול עירוני טבריה במסגרת משחק ליגה שבו הוא גם הבקיע את שער הבכורה שלו במועדון.
ביולי 2025 חתם במכבי עירוני פתח תקווה.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:קאלי: כדורגלנים
קטגוריה:כדורגלני אתלטיקו בוקרמנגה
קטגוריה:כדורגלני דיושג'ר
קטגוריה:כדורגלני בוראץ באניה לוקה
קטגוריה:כדורגלני הפועל חדרה
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:ספורטאים זרים בבוליביה
קטגוריה:ספורטאים זרים בהונגריה
קטגוריה:ספורטאים זרים בסלובקיה
קטגוריה:ספורטאים זרים בכווית
קטגוריה:ספורטאים זרים בבוסניה והרצגובינה
קטגוריה:ספורטאים זרים בפרו
קטגוריה:ספורטאים קולומביאנים בישראל
קטגוריה:קולומביאנים שנולדו ב-1994
מלקולם ינג

**מלקולם ינג** (בשוודית: **Malcolm Jeng**; נולד ב-9 במרץ 2005 בשוודיה) הוא כדורגלן שוודי המשחק בעמדת הבלם בפיינורד מליגת העל ההולנדית בהשאלה סטאד ריימס.

## קריירת מועדונים
ינג גדל במחלקת הנוער של סיריוס, ובשנת 2023 החל לשחק בקבוצה הבוגרת של המועדון במסגרת ליגת העל השוודית. בסך הכל ערך 50 הופעות ליגה במדי המועדון.

ב-12 בינואר 2025 חתם בסטאד ריימס מליגת העל הצרפתית.

ב-1 בספטמבר 2025 הושאל לעונה אחת עם אופציית רכישה לפיינורד מליגת העל ההולנדית.

## קריירה בינלאומית
ינג הוא חלק מסגל נבחרת שוודיה עד גיל 21.

## קישורים חיצוניים

## הערות שוליים

קטגוריה:כדורגלנים שוודים
קטגוריה:בלמי כדורגל שוודים
קטגוריה:כדורגלני סטאד ריימס
קטגוריה:כדורגלני פיינורד
קטגוריה:שוודים שנולדו ב-2005
ג'ורדי (פירושונים)

קטגוריה:שמות פרטיים
קטגוריה:שמות משפחה
קטגוריה:שמות חיבה
קוד טראומה

**קוד טראומה** (בקוריאנית: **중증외상센터**; באנגלית: **The Trauma Code: Heroes on Call**) היא סדרת טלוויזיה דרום קוריאנית מסוג דרמה רפואית, שנכתבה על ידי צ'וי טא-קאנג בבימויו של לי דו-יון ובכיכובם של Ju Ji-hoon, Choo Young-woo, Ha Young, Yoon Kyung-ho, ו־Jung Jae-kwang. הסדרה מבוססת על רומן רשת דרום קוריאני בשם *Trauma Center: Golden Hour* מאת לי נאק-ג'ון, שפורסם בשירות האינטרנט Naver Webtoon ב-2019 תחת שם העט Hansanleega. הסדרה עוקבת אחר מסעו של Baek Gang-hyeok, מנתח טראומה מבריק שמצטרף לבית חולים אוניברסיטאי שנמצא בקשיים. הסדרה התפרסמה בשירות הזרמת המדיה נטפליקס ב-24 בינואר 2025.

## תקציר עלילה
Baek Gang-hyeok מצטרף לבית חולים אוניברסיטאי עם מחלקת טראומה הנחשבת לנחותה ברמתה. עם הגעתו, פני הדברים משתנים. הרמה של המחלקה הולכת ומשתפרת עקב הכישורים הכירורגיים יוצאי הדופן שלו, אותם רכש בפעילותו באזורי עימות ברחבי העולם, ובגלל השיטות הטיפוליות הבלתי שגרתיות והביטחון הבלתי מעורער שלו. אלה גורמים בהתחלה לקונפליקטים והתנגשויות עם הצוות הוותיק, אך עם הזמן הוא זוכה בהדרגה להכרה, ומקדם את המחלקה עד שהיא מגיעה למעמד של יחידת טראומה מהשורה הראשונה.

## קדם הפקה
בשנת 2022, לי נאק-ג'ון, הידוע גם בשם העט שלו Hansanleega, רופא אף אוזן גרון, יוטיובר וכותב רומנים באינטרנט, הופיע כאורח בפרק של ה-7 בפברואר בתוכנית הרדיו KBS Cool FM *Park Myung-soo*. הוא הצהיר כי נחתם חוזה להפקת סדרה המבוססת על רומן הרשת שלו *Trauma Center: Golden Hour,* וכי חשב על גונג יו וקים נאם-גיל כמועמדים לככב כשחקנים ראשיים בסדרה. הסדרה פותחה תחת השם הזמני: *מרכז לטראומה חמורה: שעת הזהב* (중증외상센터: 골든 아워), ונכתבה על ידי צ'וי טא-קאנג, בבימויו של לי דו-יון ובהפקת סטודיו N ו-Mays Entertainment.

הרכב השחקנים הסופי, הכולל את השחקנים Ju, Choo, Yoon Kyung-ho, Ha Young, ו־Jung Jae-kwang, נחשף ביוני 2023.

## הוצאה לאור
על פי דיווח *של Ize* מ-20 בדצמבר 2024, הסדרה הייתה אמורה לצאת ב-24 בינואר 2025, אך ב-23 בדצמבר נטפליקס קוריאה פרסמה ברשתות החברתיות רשימה של כותרים המתוכננים לצאת בינואר 2025, יחד עם שמה של הסדרה. שבועיים לאחר מכן, נטפליקס אישרה באופן רשמי את תאריך יציאת הסדרה.

## קישורים חיצוניים
* קדימון הסדרה, באתר יוטיוב

## הערות שוליים

קטגוריה:סדרות טלוויזיה דרום-קוריאניות
הרניקים

ממוזער|התיישבויות במרכז איטליה (כ-400 לפני הספירה). סגול - הרניקים; אדום - לטינים (כולל רומא); כחול - וולסקים
**ההרניקים** (באנגלית: **Hernici**) היו שבט איטלקי באיטליה הקדם-רומית, אשר שלט באזור באיטליה שבין האגם הפוקיני ל, גובל בנהר הלירי בדרום, ובצפון בנהרות  וה.

## היסטוריה
במשך שנים רבות של הרפובליקה הרומית הקדומה, ההרניקים היו בעלי ברית של רומא ונלחמו לצידה נגד שכנותיה. בשנת 495 לפנה"ס ליווי (Livy) מתעד שהם חתמו על הסכם עם שבט הוולסקי נגד רומא העתיקה.  הם שמרו זמן רב על עצמאותם, ובשנת 486 לפני הספירה הם עדיין היו חזקים מספיק כדי לחתום על הסכם של שווים בין שווים עם הלאטינים.  בשנת 475 לפנה"ס הם לחמו לצד הלאטינים נגד השבט ההאקי והשבט הוולסקי, ובאותה שנה לחמו לצד רומא נגד הוויינטים והסבינים. בשנת 468 לפני הספירה הם נלחמו לצד רומא נגד הוולסקי. בשנת 464 לפני הספירה הם הזהירו את רומא מבגידתה של העיר אקטרה, ונלחמו לצד רומא נגד האקוויים שהיו בעלי ברית עם האקטריים. הם התנתקו מרומא בשנת 362 וב-306, כאשר העיר הראשית שלהם אנאגניה נלקחה והפכה לנשיאות, אך הערים פרנטינום, אלטריום ו-ורולה זכו לתגמול על נאמנותן בכך שהורשו להישאר חופשיות. שמם של ההרניקים, כמו זה של הוולסקים, נעדר מרשימת העמים האיטלקיים שפוליביוס מתאר כמי שיכולים להעמיד חיילים בשנת 225 לפני הספירה, מה שמרמז שעד אותה שנה קיבלו את האזרחות הרומית המלאה. הכתובות הלטיניות העתיקות ביותר של המחוז הן קדומות יותר ממלחמת בעלות הברית.

## שפה
ישנן כתובות אשר מראות שהשפה ההרניקנית הייתה חלק מקבוצת השפות האוסקו-אומבריות (סבליות). שמם, עם סיומת ה"co", מסווג אותם יחד עם שבטים כמו הוולשים, שנראה כי היו תושבים מוקדמים יותר של החוף המערבי של איטליה, ולא עם השבטים ששמותיהם נוצרו עם הסיומת "no".

## הערות שוליים

קטגוריה:עמים קדומים באיטליה
ויליאם רואץ'

**ויליאם נתניאל רואץ**' (באנגלית: **William Nathaniel Roach**; 25 בספטמבר 1840 – 7 בספטמבר 1902) היה חבר הסנאט של ארצות הברית מדקוטה הצפונית.

## ביוגרפיה
ימין|ממוזער| מיס רואץ', בתו של ויליאם נ. רואץ'
רואץ' נולד ב-25 בספטמבר 1840 בוושינגטון לאדוארד רואץ' וקתרין (לבית מנינג) רואץ', והיו לו ארבעה אחים. אביו נפטר בשנת 1861. הוא למד בבתי הספר הציבוריים, בתיכון גונזגה קולג' ואוניברסיטת ג'ורג'טאון. הוא עבד כפקיד במחלקת אפסנאות במהלך מלחמת האזרחים. בשנת 1879 הוא עבר לטריטוריית דקוטה והתיישב בלרימור. הוא התעניין בחוזי דואר במשך כמה שנים ואף כיהן כחבר בבית הנבחרים הטריטוריאלי ב-1885.

רואץ' היה מועמד דמוקרטי לתפקיד המושל בבחירות הראשונות במדינה ב-1889 ושוב ב-1891, אך לא הצליח להיבחר בשני הפעמים. בשנת 1892 הוא נבחר לסנאט של ארצות הברית וכיהן מ-4 במרץ 1893 ועד 3 במרץ 1899. בשנת 1893, התכנסה ועדת משנה בסנאט כדי לשמוע ראיות לכך שרואץ' מעל בכסף בזמן שעבד כפקיד בבנק. הדחתו מהסנאט נשקלה, אך ועדת המשנה החליטה שכבר עבר זמן רב מכדי לנקוט בפעולה כזו. הוא לא הצליח להיבחר מחדש וחי בפנסיה בוושינגטון די. סי..

הוא מת באופן פתאומי ב-7 בספטמבר 1902 בזמן טיול בניו יורק.

הוא היה נשוי לוורונה א. (לבית לארקין) רואץ'. יחד הייתה להם בת אחת בשם קתרין הרון.

## קישורים חיצוניים

* 
* 

## הערות שוליים

קטגוריה:אמריקאים ילידי וושינגטון די. סי.
קטגוריה:בוגרי אוניברסיטת ג'ורג'טאון
קטגוריה:אישים הקבורים בבית הקברות של הקונגרס
קטגוריה:חברי הסנאט של ארצות הברית מדקוטה הצפונית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1840
קטגוריה:אמריקאים שנפטרו ב-1902
אוסטין ויליס

**אלכסנדר אוסטין ויליס** (באנגלית: **Alexander Austin Willis**; 30 בספטמבר 1917 – 4 באפריל 2004) היה שחקן ומנחה קנדי.

הוא ידוע בעיקר בזכות תפקידו בסרט "גולדפינגר", שם שיחק את סימונס, האדם שאוריק גולדפינגר מנצח במשחק קלפים בסצנת הפתיחה של הסרט. במקור הוא היה אמור לגלם את פליקס לייטר, אבל ברגע האחרון אייש את התפקיד ידידו סס לינדר.

בקנדה הייתה לו קריירה מגוונת בקולנוע ובטלוויזיה. הוא שיחק בסרטי קולנוע רבים והנחה מצעדי מוזיקה.

וויליס היה נשוי פעמיים. ב-1953 נישא לשחקנית הקנדית , עמה הביא לעולם שני ילדים. ב-1962 הם התגרשו. ב-1984 התחתן עם גוון לפורטי, לה היה נשוי עד למותו בגיל 86.

ב-2002 מונה לחבר מסדר קנדה.

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים בסרטי ג'יימס בונד
קטגוריה:קנדים שנולדו ב-1917
קטגוריה:נפטרים ב-2004
אברהם איזנבוד

**אברהם (רמי) איזנבוד** (נולד ב-1 ביוני 1983) הוא מתמטיקאי ישראלי, פרופסור מן המניין למתמטיקה במכון ויצמן למדע. תחומי מחקרו הם תורת ההצגות, גאומטריה אלגברית ותורת המספרים.

## ביוגרפיה
אברהם איזנבוד נולד ב-1983 בחולון. בשנים 1995–2001 למד בבית הספר "שבח מופת" בתל אביב. במקביל ללימודיו אלה למד לתואר ראשון במתמטיקה במסגרת תוכנית בנו ארבל של אוניברסיטת תל אביב, ובשנת 2001 קיבל תואר ראשון במתמטיקה בהצטיינות, והחל בלימודי תואר שני. בשנים 2002–2005 שירת בצה"ל כאלגוריתמיקאי באגף המודיעין. במקביל לשירותו הצבאי המשיך בלימודי תואר שני, שאותו קיבל בשנת 2006 בהנחיית פרופ' יוסף ברנשטיין. בשנת 2010 קיבל תואר דוקטור למתמטיקה ממכון ויצמן למדע, על עבודה בהנחייתם של פרופ' יוסף ברנשטיין ופרופ' ולדימיר ברקוביץ, שכותרתה "זוגות גלפנד והתפלגויות אינווריאנטיות". על עבודתו זו קיבל את פרס קנדי של מדרשת פיינברג. בשנים 2010–2013 שהה בפוסט-דוקטורט ב-MIT.

בשנת 2013 הצטרף בתמיכת מלגת אלון כחוקר בכיר לסגל הפקולטה למתמטיקה ומדעי המחשב במכון ויצמן למדע. בשנת 2016 מונה לפרופסור חבר ובשנת 2021 מונה לפרופסור מן המניין.

בשנת 2015 הוענק לו פרס לויצקי, המוענק לחוקר ישראלי בתחום האלגברה. בשנת 2021 הוענק לו פרס ארדש, המוענק על ידי האיגוד הישראלי למתמטיקה למתמטיקאי ישראלי.

בשנים 2020–2023 עמד בראש נבחרת ישראל במתמטיקה לאולימפיאדת המתמטיקה הבין-לאומית, והוא חבר בוועדה המלווה האקדמית של הנבחרת.

ביולי 2023, בעיצומה של המחאה נגד הרפורמה המשפטית, נמנה עם יוזמי עצומה של פרופסורים שקראה לשמור את האקדמיה מחוץ למחלוקות הפוליטיות, ובפרט לא להשבית את המוסדות האקדמיים למטרות פוליטיות. בספטמבר 2024 נמנה עם פרופסורים במכון ויצמן למדע שמחו על השבתת המכון על ידי הנהלתו בעקבות שביתה פוליטית בת יום שיזמה ההסתדרות בדרישה לקידום עסקה להשבת החטופים הישראלים המוחזקים ברצועת עזה על ידי ארגוני טרור פלסטיניים.

אברהם איזנבוד נשוי למתמטיקאית אינה אנטובה-איזנבוד, פרופסור חבר באוניברסיטת בן-גוריון בנגב, ולהם שלושה ילדים. מתגורר ברחובות.

## קישורים חיצוניים

## הערות שוליים

קטגוריה:מתמטיקאים ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור ממכון ויצמן למדע
קטגוריה:סגל מכון ויצמן למדע: מתמטיקה ומדעי המחשב
קטגוריה:זוכי מלגת אלון
קטגוריה:זוכי פרס ארדש
קטגוריה:ויקיפדים ישראלים
קטגוריה:ישראלים שנולדו ב-1983
האליפות הלאומית של ארצות הברית בטניס 1959

**האליפות הלאומית של ארצות הברית בטניס 1959** הייתה תחרות טניס שנערכה על מגרשי הדשא. תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-16 באוגוסט והסתיימו ב-23 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-4 בספטמבר והסתיימו ב-13 בספטמבר.

ניל פרייזר זכה ב-3 תחרויות.

## התחרות
### תחרות הגברים
ימין|ממוזער|180px|ניל פרייזר,  מנצח תחרות הגברים
לתחרות זו נרשמו 128 טניסאים שחולקו ל-8 בתים. לקראת התחרות, 8 הטניסאים החזקים דורגו כדלקמן:

# אלכס אולמדו (), הפסיד בגמר
# **[[ניל פרייזר]] (), ניצח בתחרות
# ברי מקיי (), הודח ברבע הגמר
# [[רוד לייבר]] (), הודח ברבע הגמר
# רמנתן קרישנן (), הודח בסיבוב השלישי
# לואיס איילה (), הודח ברבע הגמר
# באטץ' בוכהולץ (), הודח בסיבוב הרביעי
# [[רוי אמרסון]] (), הודח ברבע הגמר

מנצח אליפות 1958 [[אשלי קופר]] מ[[אוסטרליה]] לא השתתף. [[ניל פרייזר]] מאוסטרליה שיחק במשחק הגמר נגד [[אלכס אולמדו]] מ[[ארצות הברית]] וניצח ב-4 מערכות. באותה שנה הוא ניצח גם ב[[אליפות צרפת הפתוחה 1959|אליפות צרפת הפתוחה]] וב[[אליפות אוסטרליה הפתוחה]].

===תחרות הנשים===
[[קובץ:Maria_Bueno_2016.jpg|ימין|ממוזער|180px|מריה בואנו, מנצחת תחרות הנשים]]
בתחרות הנשים השתתפו 64 טניסאיות שחולקו ל-4 בתים. לקראת התחרות, 8 הטניסאיות החזקות דורגו כדלקמן:

# **מריה בואנו (), ניצחה בתחרות
# סנדרה ריינולדס (), הודחה ברבע הגמר
# כריסטין טרומן (), הפסידה במשחק הגמר
# דרלין הארד (), הודחה בחצי הגמר
# אנז'לה מורטימר (), הודחה בסיבוב השני
# אן היידון ג'ונס (), הודחה בחצי הגמר
# רנה שורמן (), הודחה ברבע הגמר
# סלי מור (), הודחה בסיבוב השני
# כריסטין טרומן (), הודחה ברבע הגמר

מנצחת תחרות 1958 אלתיאה גיבסון מארצות הברית לא השתתפה. מריה בואנו מברזיל שיחקה במשחק הגמר נגד כריסטין טרומן מבריטניה וניצחה ב-2 מערכות. באותה שנה היא ניצחה גם באליפות וימבלדון.

### תחרות זוגות גברים
בתחרות השתתפו מספר זוגות. במשחק הגמר ניל פרייזר/רוי אמרסון מאוסטרליה שיחקו נגד אלכס אולמדו/באטץ' בוכהולץ מארצות הברית וניצחו ב-5 מערכות.

### תחרות זוגות נשים
בתחרות השתתפו 27 זוגות. לקראת התחרות, 4 הזוגות החזקות דורגו כדלקמן (משתתפות אמריקאיות וזרות בנפרד):

במשחק הגמר ג'יין ארט/דרלין הארד מארצות הברית שיחקו נגד הזוג הלא המדורג מריה בואנו (ברזיל)/סלי מור (ארצות הברית) וניצחו אותן ב-2 מערכות.

### תחרות זוגות מעורבים
בתחרות השתתפו מספר זוגות. לא בוצע דירוג של הזוגות החזקות.

במשחק גמר מנצחי תחרות 1958 מרגרט אוסבורן דופונט (ארצות הברית)/ניל פרייזר (אוסטרליה) שיחקו נגד ג'נט הופס/בוב מארק (ארצות הברית) וניצחו ב-3 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 477. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1959
ארצות הברית
קטגוריה:1959 בארצות הברית
איתן איילון (אוצר)

**איתן איילון** (נולד ב-4 ביולי 1950) הוא אוצר, ארכאולוג, אתנוגרף ומוזיאולוג ישראלי, מומחה לתרבות החומרית של ארץ-ישראל ואתנו-ארכאולוגיה. במשך כארבעה עשורים שימש אוצר מרכז "אדם ועמלו" במוזיאון ארץ ישראל, תל אביב.

## ביוגרפיה
איילון נולד בקיבוץ גלעד וגדל בכפר-סבא. השלים תואר ראשון בארכאולוגיה מקראית ופרהיסטוריה ותואר שני בארכאולוגיה מקראית עם השלמות בארכאולוגיה קלאסית, שניהם באוניברסיטת תל אביב. את עבודת הגמר "מכלול כלי החרס מתקופת הברזל ב' מחורבת תימן (כונתילת עג'רוד)", בהנחייתו של זאב משל, הגיש בשנת 1985. בשנת 2003 קיבל תואר דוקטור מאוניברסיטת בר-אילן על עבודתו "מכלול כלי העצם והשנהב של קיסריה מהמאות א'-י"ג לספירה", בהנחייתו של שמעון דר.

## קריירה
בשנת 1978 יזם את הקמת מוזיאון כפר סבא, אותו ניהל בין השנים 1980–1982. באותן שנים עבד כמפקח באגף העתיקות והמוזיאונים. בין 1983–2017 ניהל את מרכז "אדם ועמלו" במוזיאון ארץ ישראל.

איילון לקח חלק במעל לשמונים מפעלי חפירות וסקרים ארכאולוגיים בארץ ובחו"ל. כמו כן היה שותף בחקר מערכות חקלאיות ותעשייתיות היסטוריות, בתי בד, טחנות קמח, גיתות ומתקני ייצור שונים. בנוסף שימש מרצה בנושאי ארכאולוגיה ותרבות חומרית באוניברסיטת בר-אילן, מכללת בית ברל ומכון אבשלום, והעביר הרצאות וימי סיור רבים לקהל הרחב בנושאים אלה. במשך שנתיים היה חבר בוועד המנהל של החברה להגנת הטבע. חבר ב.

### תערוכות
איילון אצר תערוכות רבות, קבועות ומתחלפות, שחלקן לוו בקטלוגים, בהן:
* 1980 – המוזיאון הארכאולוגי בכפר סבא (תצוגת קבע).
* 1984 – תצוגת הקבע, הביתן המורחב, מרכז "אדם ועמלו", מוזיאון ארץ-ישראל.
* 1984 – בית הבד המשוחזר, מוזיאון ארץ-ישראל.
* 1987 – התמר – עץ החיים, מוזיאון ארץ-ישראל.
* 1990 – ניבים יוצאים מהכלים, מוזיאון ארץ-ישראל.
* 1992 – ציידים בחולות, מוזיאון ארץ-ישראל.
* 1993 – טחנת הקמח המשוחזרת, מוזיאון ארץ-ישראל.
* 1999 – כפר אחד ארבע דתות, המוזיאון הארכאולוגי בכפר סבא (בשיתוף ירדנה ויזנברג).
* 1999 – עצם העניין: ממצאים קדומים מעצמות בעלי חיים, מוזיאון ארץ-ישראל.
* 2002 – רעפי מרסיי וחיקוייהם, מוזיאון ארץ-ישראל.
* 2003 – צמחים בשביל האדם, מוזיאון ארץ-ישראל.
* 2006 – שדות אסורים: הפרג והאופיום מימי קדם ועד ימינו, מוזיאון ארץ-ישראל.
* 2007 – תכשיטי הגבר, מוזיאון ארץ-ישראל.
* 2008–2009 – חידוש תצוגת הקבע במרכז "אדם ועמלו", מוזיאון ארץ-ישראל.
* 2011 – תמונות מארץ התנ"ך, מוזיאון ארץ-ישראל.
* 2020 – תצוגת "כך היינו", בראש פינה (אוצר שותף).

## פרסומים
איילון פרסם מאמרים מדעיים וספרים בנושאי ארכאולוגיה, מוזיאולוגיה ואתנוגרפיה. בין פרסומיו הבולטים (חלקם בשיתוף אחרים):
* History and Technology of Olive Oil in the Holy Land (1994)
* The Assemblage of Bone and Ivory Artifacts from Caesarea Maritima (2005)
* Oil and Wine Presses in Israel from the Hellenistic, Roman and Byzantine Periods (2009)
* Yotvata, The Ze'ev Meshel Excavations (1974–1980): The Iron I "Fortress" and The Early Islamic Settlement

## חיים אישיים
איילון נשוי לרבקה איילון (משוררת וחוקרת ספרות), אב לשלושה ילדים וסב לשבעה נכדים. מתגורר בכפר-סבא.

## קישורים חיצוניים

## הערות שוליים

קטגוריה:אוצרים ישראלים
קטגוריה:ארכאולוגים ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1950
אכלוס צלופחי

**אכלוס צלופחי** (שם מדעי: *Echelus myrus*) הוא מין של צלופח מהסוג Echelus  ומשפחת האפעוניים.

## תיאור
אורכו של צלופח זה הוא 30 עד 70 סנטימטרים, אך האורך המרבי הוא 100 סנטימטרים (מטר אחד). צלופח זה חסר קשקשים והוא בעל סנפירי חזה, ראש חד ו־49 עד 52 נקבים לאורך קו הצד. על הלסת העליונה יש שורות שיניים אחדות.

## אורח חיים
צלופח זה הוא דג קרקעי שמתחפר בבוץ או בחול וניזון מחסרי חוליות. עונת הרבייה שלו היא בקיץ. קוטר הביצים הוא 3.3 עד 3.7 מילימטרים. האכלוס הצלופחי נפוץ בחופי ישראל. הצלופח נידוג במכמורת, אך חסר חשיבות מסחרית.

## אזור גידול
צלופח זה נפוץ באוקיינוס האטלנטי מחופי ישראל והמזרח התיכון דרך הים התיכון בחופי אירופה עד לצפון, מערב ומרכז אפריקה.

צלופח זה תואר למדע על ידי החוקר קארולוס לינאוס ב-1758 שסיווג אותו כמין בסוג מורנה.

## מצב שימור
מצב השימור של צלופח זה הוא ללא חשש על פי הרשימה האדומה של IUCN.

## קישורים חיצוניים

## הערות שוליים

קטגוריה:אפעוניים
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:דגי האוקיינוס האטלנטי
קטגוריה:דגי הים התיכון
קטגוריה:דגי ים באירופה
קטגוריה:דגי ים במרכז אפריקה
קטגוריה:דגי ים במערב אפריקה
קטגוריה:ארץ ישראל: דגי ים
פפיון ממושקף

**פִּפְיוֹן מְמֻשְׁקָף** (שם מדעי: *Anthus japonicus*) הוא מין של ציפור שיר במשפחת הנחליאליים, שמוצאו במזרח אסיה. הוא פוצל מהפיפיון האמריקני בשנת 2024 על-ידי ה-IOC והרשימה של קלמנטס.

בישראל הוא חולף וחורף נדיר, אך די קבוע; זאת על אף שישראל מרוחקת מאוד מאתרי הדגירה שלו במזרח רוסיה.

## טקסונומיה ואטימולוגיה
הפיפיון הממושקף תואר ואויר על ידי האורניתולוגים קונראד יעקב טמינק והרמן שלגל בשנת 1847 על סמך פרט שנאסף ביפן. הם סיווגו אותו בתור תת-מין של פפיון שדות ובשל כך העניקו לו את השם *Anthus platensis japonicus*.

בעבר הוא נחשב בן אותו מין של פיפיון מים ופיפיון סלעים, לפני שפוצל יחד עם הפפיון האמריקני בתור תת-מין שלו. ההבדלים בינו לאמריקני כבר צוינו בספרות, כשהם בולטים אף יותר בלבוש החורף שלהם. מחקר שפורסם בשנת 2023 מצא שרמת ההתמיינות בין הפפיון הממושקף לפפיון האמריקני היא ברמה האופיינית לאבולוציה מתבדרת במיני הפפיונים. המחקר מצא גם הבדלים ווקאליים בין המינים, והמליץ לפצל את המין. לאחר המלצה זו, גם רשימת המינים של ה-IOC וגם קלמנטס פיצלו את המין בעדכונים שפורסמו בשנת 2024.

שם הסוג *Anthus* הוא השם הלטיני לציפור קטנה של שטחי עשב שהוזכרה על ידי פליניוס הזקן, ומשמעות שם המין הספציפי *japonicus* היא יפני.

זהו מין מונוטיפי, כלומר לא הוגדרו תת מינים שונים.

## תיאור
[ממוזער|פרט מ[יפן]]
[ממוזער|פרט מ[פקיסטן]]
אורכו של הפפיון הממושקף הוא 15–17 ס"מ ומשקלו 21 גרם בממוצע. בעל גוני חום-אפרפר בחלקים העליונים, והחלקים התחתונים לבנבנים עם פספוס כבד וכהה המתרחב לכתמים בצידי הגרון. בעל טבעת-עין בולטת יחסית וקדמת עין בהירה המקנים לו את המראה ה"ממושקף". הזוויגים דומים במראם, ובכל הלבושים הזנב שחור עם שוליים לבנים. הרגליים אדמדמות והמקור העדין כהה.

### קולות
הקריאות דומות לאלו של פפיון שדות, אך הן מעט חדות ומודגשות יותר.

### הבדלים ממינים דומים
עוד לפני פיצולו מהפפיון האמריקני, הוא הוכר בתור התת-מין הכי ייחודי במין. הניצוי של הפפיון הממושקף בעל ניגודיות רבה יותר, עם גוון חום כהה יותר בחלקים העליונים ולבן נקי יותר בחלקים התחתונים. הפספוס בבטן מודגש וכהה יותר, ומפוזר בצורה יותר אחידה. לסוככות הבינוניות של הפפיון הממושקף קצוות בהירים, מה שמקנה לו פסי-כנף בולטים.

הוא מזכיר פפיון שדות, אבל הוא ניכר בדגם הראש האופייני, הגוון הכללי שלו פחות זיתי, דגם הגב אחיד יותר, הפספוס בחלקים התחתונים מודגש יותר, והבטן לבנה יותר.
## אקולוגיה
הפפיון הממושקף הוא מין נודד. אתרי הקינון שלו נמצאים בסיביר, צפון יפן וסין. שטחי החריפה שלו פרושים בעיקר מפקיסטן מזרחה עד דרום-מזרח אסיה, כאשר פרטים מזדמנים נצפים צפונה עד יונאן; האוכלוסייה היפנית ככל הנראה יציבה או מבצעת נדידות מקומיות מוגבלות בלבד.

הוא חובב בתי גידול הדומים לאלו של פפיון המים: בריכות דגים בוציות, מאגרי ביוב ושדות אספסת.

## קישורים חיצוניים

## הערות שוליים

קטגוריה:בעלי חיים שתוארו ב-1847
קטגוריה:טקסונים שתוארו בידי קונרד יאקוב טמינק
קטגוריה:טקסונים שתוארו בידי הרמן שלגל
קטגוריה:נחליאליים
קטגוריה:ארץ ישראל: נחליאליים
Chains

"**Chains**" הוא שיר רית'ם אנד בלוז שנכתב על ידי צמד כותבי השירים, בני הזוג ג'רי גופין וקרול קינג. השיר הפך ללהיט של להקת הבנות האמריקאית The Cookies בשנת 1962 ושל להקת הרוק הבריטית הביטלס, שהקליטו אותו עבור אלבום הבכורה שלהם בשנת 1963. קרול קינג הקליטה גרסת סולו לשיר זה באלבומה משנת 1980, Pearls: Songs of Goffin and King.

השיר היה הפסקול של סצנת כתוביות הפתיחה של הסרט דברים שלמדתי מאמא .
## הגרסה של הקוקיז
במקור, השיר הוצע לאחים אברלי, שהקליטו גרסה ביולי 1962, אך החליטו שלא לשחרר אותה. להקת ה-Cookies, ששימשה גם כלהקת ליווי, הקליטה את השיר. ובסוף 1962 זה היה השיר הראשון שלהן שהופיע במצעדי הפזמונים מאז "In Paradise", שהגיע למקום התשיעי בשנת 1956.

הסינגל, שיצא על ידי חברת התקליטים Dimension Records, הגיע למקום השישי במצעד ה-R&B של Billboard, למקום ה-17 במצעד בילבורד הוט 100 ולמקום הרביעי בקנדה.
### משתתפות
*ארל-ג'ין – שירה ראשית
*מרגרט רוס – שירת רקע
*דורותי ג'ונס – שירת רקע
*אווה בויד – שירת רקע

## הגרסה של הביטלס
גרסת הסינגל של ה-Cookies הפכה לקאבר פופולרי בקרב להקות מליברפול לאחר צאתו בנובמבר 1962, ונכללה לזמן קצר גם ברפרטואר ההופעות החיות של הביטלס. הם הקליטו את השיר ב-11 בפברואר 1963 בארבעה טייקים, כשהטייק הראשון נבחר כטוב ביותר. ג'ון לנון ניגן את הפתיח על מפוחית.

ג'ורג' האריסון שר את השירה הראשית בגרסת הביטלס, וכרצועה הרביעית באלבום הבכורה שלהם, היא היוותה את הפעם הראשונה שבה רבים מהמעריצים שמעו את האריסון שר שירה ראשית בשיר שיצא באופן מסחרי.

הם ביצעו את השיר בשידור חי במספר תוכניות רדיו של ה-BBC, כולל Side by Side, Here We Go ו-Pop Go the Beatles. אף שאף אחת מההופעות הללו לא נכללה באוסף Live at the BBC שיצא בשנת 1994, היא שוחררה לבסוף באוסף On Air – Live at the BBC Volume 2 בשנת 2013.

### משתתפים
*ג'ורג' האריסון – שירה ראשית, גיטרה מובילה
*ג'ון לנון – גיטרת רית'ם, מפוחית, קולות הרמוניה
*פול מקרטני – בס, קולות הרמוניה
*רינגו סטאר – תופים
*נורמן סמית' – טכנאי

## הערות שוליים

## קישורים חיצוניים

קטגוריה:שירי 1962
קטגוריה:סינגלים מ-1963
קטגוריה:שירי הביטלס
קטגוריה:שירים באנגלית
קטגוריה:סינגלים בהוצאת קפיטול רקורדס
1967 בספרות

בערך זה מצוינים אירועים בולטים שהתרחשו במהלך שנת 1967 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* מיכאיל בולגקוב – האמן ומרגריטה
* גבריאל גארסיה מארקס – מאה שנים של בדידות
* מילן קונדרה – הבדיחה
* חיים פוטוק – המיועד
* רוג'ר זילאזני – אדון האור

### ספרי ילדים ונוער
* סוזן אלואיז הינטון – נערי הכרך

### ספרי עיון
* דזמונד מוריס – הקוף העירום
* ואלרי סולאנס – מניפסט החלאה

## נולדו
* 8 בפברואר – רייצ'ל קאסק, סופרת קנדית-בריטית
* 12 במרץ – ג'ני ארפנבק, סופרת ובמאית תיאטרון ואופרה גרמנייה. כלת פרס בוקר הבין-לאומי
* 11 ביולי – ג'ומפה להירי, סופרת הודית-אמריקאית ילידת אנגליה
* 31 ביולי – אליזבת וורצל, סופרת, עיתונאית ועורכת דין אמריקאית, מחברת הספר דור הפרוזאק (נפטרה ב-2020)

## נפטרו
* 2 במרץ – חוסה מרטינס רואיס, סופר ספרדי (נולד ב-1873)
* 12 במאי – ג'ון מייספילד, משורר וסופר אנגלי (נולד ב-1878)
* 22 במאי – לנגסטון יוז, משורר, סופר ומחזאי אמריקאי (נולד ב-1902)
* 3 ביוני – ארתור רנסום, סופר ועיתונאי בריטי (נולד ב-1884)
* 7 ביוני – דורותי פארקר, סופרת ומשוררת יהודית-אמריקאית (נולדה ב-1893)
* 22 ביולי – לאיוש קשאק, סופר ומשורר הונגרי (נולד ב-1887)
* 22 ביולי – קרל סנדברג, משורר אמריקאי (נולד ב-1878)
* 1 בספטמבר – סיגפריד ששון, משורר וסופר יהודי-אנגלי (נולד ב-1886)
* 12 בספטמבר – ולדימיר ברטול, סופר סלובני (נולד ב-1903)
* 29 בספטמבר – קארסון מקאלרס, סופרת אמריקאית (נולדה ב-1917)
* 9 באוקטובר – אנדרה מורואה, סופר יהודי-צרפתי (נולד ב-1885)
* 14 באוקטובר – מרסל אמה, סופר ומחזאי צרפתי (נולד ב-1902)

## פרסים
* פרס נובל לספרות: מיגל אנחל אסטוריאס

## קישורים חיצוניים

*
שאד'ליה

**מסדר השָאדִ'לִיֶה** (בערבית: **الطريقة الشاذلية**; תעתיק: אלטריקה אלשאד'ליה) הוא מסדר סוני סופי שנוסד על ידי  (1196–1258).

מסדר השאד'ליה הוא הגדול ביותר בין המסדרים הסופיים והוא כולל כמה "ענפים" שנוסדו על ידי המלומדים שהלכו בעקבותיו של אבו אל-חסן א-שד'אלי.

למסדר הייתה חשיבות והשפעה רבה בארצות המגרב, במצרים ובהודו ושם עיקר תפוצתו. המסדר התפצל לכמה "דרכים" ונכון לשנת 2018, ניתן למצוא את חסידיהם ב-117 מדינות בעולם.

## היסטוריה
אבו אל-חסן א-שאד'ילי נולד בשנת 1196 בעיר ע'ומרה (באנגלית: Ghumara) בצפון מרוקו, למשפחה של עובדי אדמה. הוא למד את עקרונות המשפט האסלאמי באוניברסיטת אל-קרוויין בעיר פאס ועם תום לימודיו הוא ערך מסעות למקומות שונים, כדי לרכוש ידע נוסף באסלאם. בעיראק הוא פגש מלומד סוּפי שייעץ לו לחזור לארצו, שם יוכל למצוא מורה רוחני בעל שיעור קומה בשם .

א-שאד'ילי חזר למרוקו והפך לחסידו הקרוב של איבן משיש, עד כי כדבריו: "אין לי ידע או פעולה מלבד מה שבא לי מהשיח' הזה". לאחר מכן הוא נסע והתיישב בספרד ומשם נסע והתיישב באלכסנדריה, מצרים. בערוב ימיו כשנשאל מיהו המדריך הרוחני שלו, הוא נהג להשיב, "פעם הייתי חסידו הקרוב של אבן משיש, אך כיום כבר אינני תלמיד של אף מדריך אנושי".

שייח'  (נפטר: 1288) שירש את סמכותו משייח' שאד'לי נשאל על אודות הידע של מורהו הרוחני, השיב: "הוא נתן לי ארבעים מדעים. הוא היה אוקיינוס בלי חוף".

## השושלת הרוחנית
לכל מסדר סופי חייבת להיות מגילת יוחסין שהיא שושלת הרשאה והעברת הידע כדי לבסס את מעמדו. לרוב השושלת מתחילה מעלי בן אבי טאליב ועוברת דרך אחד מבניו: חסן או חוסיין. להלן השושלת השאד'לית
* מוחמד.
* עלי בן אבי טאלב.
* חסן אבן עלי.
* ג'אבר איבן עבדאללה
* סעיד אל-ע'זוואני
* אבו מוחמד פתח א-סועוד
* אבו מוחמד סעד
* אבו אל-קאסם אחמד אבן אל מרוואני.
* סייד אישק אברהים אל-בצרי
* זין א-דין אל-קזאוויני
* שמס א-דין.
* מוחמד תאג' א-דין.
* נור א-דין אבו אל-חסן עלי.
* פח'ר א-דין
* תקי א-דין אל-פקיר
* עבד אל-רחמאן אל-עטאר
* עבד א-סלאם איבן משיש
* א-שאד'לי

קישור=https://en.wikipedia.org/wiki/File:Humaithara_on_urus.jpg|שמאל|ממוזער|152x152 פיקסלים|מבט על העיר חומאית'רה, מצרים

## ענפים של המסדר השאד'לי
### המסדר השאד'לי - אלפסייה
מסדר הפָאסִיֶיה (בערבית: الطريقة الفاسية; תעתיק: אל-טריקה אלפאסייה; נקרא גם: פאסיאת'וש Fassiyathush) הוא הענף הגדול ביותר של המסדר השאד'לי והוא קרוי על שמה של משפחת אל-פאסייה שמקורה בעיר פאס, במרוקו. המשפחה על כל ענפיה (בצפון אפריקה, במצרים ובחצי האי ערב) אמצה את הדרך השאד'לית, לאורך הדורות. מסדר הפאסייה נוסד במכה, ב-1837 על ידי צאצא המשפחה, שייח' מוחמד אל-פאסי (1863-1760) ומשם הופצה הדרך לרחבי העולם.

האימאם האחרון הידוע של המסדר הזה הוא שמס אל-דין אל-פאסי (ד"ר שייח' מוחמד עבדאללה שמס אל-דין מוחמד אל-מאקי אל-פאסי אל-שאד'לי}.

## יום השנה
יום השנה של השאד'ליה מתקיים ב-12 לשאוול (החודש העשירי בלוח השנה המוסלמי) והוא נחגג על קברו של א-שאד'לי ב, בדרום מזרח מצרים. א-שאד'לי וחבריו היו בדרך לחג', אלא שהוא חלה ומת שם. לצד מבנה הקבר ישנה באר. על פי המסורת, מי הבאר היו מרים וביום שלפני מותו, א-שאד'לי גירגר ממי הבאר וביקש להחזירם לבאר וכך הפכו המים למתוקים.

## קישורים חיצוניים

## הערות שוליים

קטגוריה:אסלאם סוני
קטגוריה:סופיות
משרד המודיעין והאנליזה

**משרד המודיעין והאנליזה** (באנגלית: **Office of Intelligence and Analysis, OIA**) הוא סוכנות מודיעין מרכזית במחלקת האוצר של ארצות הברית, הפועלת תחת המשרד לטרור ומודיעין פיננסי. תפקידו העיקרי הוא לספק ניתוחים מודיעיניים ותובנות פיננסיות כדי לתמוך במאמצי הממשל האמריקאי במאבק בטרור, בהפצת נשק להשמדה המונית, וב

פעילויות פיננסיות בלתי חוקיות המאיימות על הביטחון הלאומי של ארצות הברית.

## היסטוריה
מאז הקמתה של מחלקת האוצר בשנת 1789, הוכר תפקידו הקריטי של המודיעין בתמיכה במשימותיה. בתחילה, מאמצי המודיעין התמקדו בתמיכה בפעולות האכיפה של המחלקה, כמו מאבק בהברחות ובהונאות פיננסיות. עם הזמן, התפתחו מאמצים אלו לטיפול ברשתות פיננסיות מורכבות הקשורות לאיומי ביטחון לאומי.

בשנת 1961, הוקם במשרד האוצר המשרד לביטחון לאומי (Office of National Security, ONS) כדי לחבר את המחלקה למאמצי הביטחון הלאומי הרחבים יותר. משרד זה עבר ארגון מחדש בשנת 1977 והפך למשרד לתמיכה במודיעין (Office of Intelligence Support, OIS), מה שהדגיש את הגברת הפעילויות המודיעיניות.

אירועי ה-11 בספטמבר 2001 הדגישו את הצורך ביחידה מודיעינית ייעודית בתוך מחלקת האוצר להתמודדות עם איומים מתפתחים. כתוצאה מכך, בסוף 2003, חוק ההסמכה למודיעין לשנת הכספים 2004 ייסד רשמית את משרד המודיעין והאנליזה (OIA) כסוכנות מודיעין מלאה בתוך המחלקה.

בשנת 2004, צו האוצר 105-17 הגדיר את אחריות משרד המודיעין והאנליזה, כולל בניית יכולת אנליטית חזקה בתחום מימון הטרור ומתן תמיכה מודיעינית לבכירים במשרד האוצר בנושאים מגוונים של כלכלה וביטחון בינלאומיים.

בשנת 2005, ג'ניס ב. גרדנר מונתה על ידי הנשיא ג'ורג' ווקר בוש ואושרה כעוזרת המזכיר הראשונה למודיעין ואנליזה, והובילה את מאמצי ה-OIA בשילוב המודיעין בפעילות המחלקה.

## תפקידים ופונקציות נוכחיות
כיום, משרד המודיעין והאנליזה תפקידיו כוללים בין היתר:
* **איסוף מודיעין פיננסי:** איסוף מידע על העניינים הפיננסיים של גורמים רלוונטיים כדי להבין את טבעם ויכולותיהם, ולחזות את כוונותיהם.
* **תמיכה ביישום סנקציות:** אספקת מודיעין המיידע את פיתוח ואכיפת הסנקציות הכלכליות נגד טרוריסטים, מפיצי נשק, משטרים עוינים ושחקנים פליליים.
* **שיתוף פעולה עם סוכנויות אחרות:** עבודה צמודה עם יחידות אחרות במחלקת האוצר, כמו המשרד לבקרה על נכסים זרים (OFAC) והרשות לאכיפת פשעים פיננסיים (FinCEN), וכן עם קהילת המודיעין הרחבה יותר, כדי להתמודד עם מימון בלתי חוקי ואיומי ביטחון לאומי.

## קישורים חיצוניים
* 

## הערות שוליים

קטגוריה:מחלקת האוצר של ארצות הברית
קטגוריה:קהילת המודיעין האמריקאית
הקורפוס השישי של כוח קודס

**הקורפוס השישי של כוח קודס** או **קורפוס המפרץ הפרסי וחצי האי ערב** או **קורפוס רוסאללה** הוא יחידה שהיא חלק מכוח קודס של משמרות המהפכה האסלאמית.

## היסטוריה
בשנת 2010 הקורפוס התחיל לפעול בתימן והתחיל להזרים ציוד לחות'ים.

ב-3 בינואר 2020 ביום בו ארצות הברית התנקשה בקאסם סולימאני היה גם ניסיון התנקשות נגד עבדול רזא שהלאי, מפקד כוח קודס בתימן, אך הניסיון נכשל ועבדול נפצע.

ב-9 בדצמבר 2021 בתקיפה של הקואליציה הסעודית נהרג הבכיר אבו אשרף אל-אסדי עם עוד 8 מפקדים חות'ים בזמן שאימן אותם.

### מלחמת חרבות ברזל
במהלך מלחמת חרבות ברזל היחידה עזרה לחות'ים על ידי העברות נשקים ועזרה בשיגורים.

ב-21 בינואר 2024, 3 חיילים מהיחידה נהרגו בהפצצה של ארצות הברית נגד החות'ים.

ב-13 באפריל 2024, לוחמי קומנדו פשטו והשתלטו על ספינה ישראלית במפרץ הפרסי בתגובה להתנקשות במוחמד זאהדי.

ב-26 בדצמבר 2024 חיל האוויר הישראלי תקף במסגרת מבצע צלילי הכרם נכסים של היחידה בתימן.

## בכירים ביחידה

## הערות שוליים

2025 01
קטגוריה:משמרות המהפכה האסלאמית
קטגוריה:איראן: צבא וביטחון
קטגוריה:איראן: יחידות מיוחדות
קטגוריה:ארגוני טרור שיעיים
1965 בספרות

בערך זה מצוינים אירועים בולטים שהתרחשו במהלך שנת 1965 ונוגעים לתחום הספרות.

## אירועים בולטים

## ספרים נבחרים חדשים

### סיפורת
210px|ממוזער|יוצא לאור הספר "חולית"
* איאן פלמינג – האיש בעל אקדח הזהב
* פרנק הרברט – חולית
* יז'י קושינסקי – הציפור הצבועה
* קורט וונגוט – יברך אותך אלוהים, אדון רוזווטר

### מחזות
* אדוארד בונד – הצילו
* פרנק מרקוס – רצח האחות ג'ורג'

### ספרי עיון
* אלכס היילי ומלקולם אקס – האוטוביוגרפיה של מלקולם אקס

## נולדו
* 20 בפברואר – פיליפ הנשר, סופר, מבקר ועיתונאי אנגלי
* 14 במאי – אואן קולפר, סופר אירי
* 31 ביולי – ג'יי קיי רולינג, סופרת ופילנתרופית בריטית ילידת-אנגליה
* 29 בנובמבר – לורן צ'יילד, סופרת ילדים ומאיירת בריטית
* 31 בדצמבר – ניקולס ספארקס, סופר אמריקאי

## נפטרו
* 4 בינואר – ת"ס אליוט, משורר, מחזאי ומבקר ספרות אנגלי יליד ארצות הברית (נולד ב-1888)
* 12 בינואר – לוריין הנסברי, סופרת ומחזאית אפרו-אמריקאית לסבית (נולדה ב-1930)
* 5 ביוני – אלינור פרג'ן, סופרת אנגלית (נולדה ב-1881)
* 9 ביולי – ז'אק אודיברטי, סופר, משורר ומחזאי צרפתי (נולד ב-1899)
* 30 ביולי – ג'וניצ'ירו טניזאקי, סופר יפני (נולד ב-1886)
* 8 באוגוסט – שירלי ג'קסון, סופרת אמריקאית (נולדה ב-1916)
* 15 באוקטובר – רנדל ג'רל, משורר וסופר ילדים אמריקאי (נולד ב-1914)
* 16 בדצמבר – סומרסט מוהם, מחזאי וסופר אנגלי (נולד ב-1874)

## פרסים
* פרס נובל לספרות: מיכאיל שולוחוב

## קישורים חיצוניים

*
קטגוריה:שנים בספרות - המאה ה-20
קטגוריה:1965
מדיסון איסמן

**מדיסון אליזבת איסמן** (באנגלית: **Madison Elizabeth Iseman**; נולדה ב-14 בפברואר 1997) היא שחקנית אמריקאית.

## ראשית חייה
מדיסון איסמן נולדה ב-14 בפברואר 1997, במירטל ביץ', דרום קרוליינה, שבארצות הברית. איסמן היא בתם של סוזן וג'ון איסמן, רופא שיניים. היא למדה בבית ספר וירטואלי.

## קריירה
איסמן עברה ארבעה אודישנים על פני תקופה של מספר חודשים עד שקיבלה את התפקיד הראשי בסדרה "עדיין המלך". היא הופיעה בתפקידי אורח בסדרות "משפחה מודרנית" והסוכן הנרי".

בשנת 2017, איסמן גילמה את בת'אני וולקר בסרט "ג'ומנג'י: שורדים בג'ונגל". באותה שנה, היא גילמה את פאם בסרט "Beauty Mark". בשנתיים העוקבות היא שיחקה בתפקיד הראשי בשני סרטי אימה, "צמרמורת 2", שיצא באוקטובר 2018, ו"אנאבל 3", שיצא לאקרנים ביוני 2019. היא גם שחזרה את תפקידה בתור בת'אני בסרט משנת 2019, "ג'ומנג'י: השלב הבא", סרט ההמשך של הסרט ששיחקה בו שנתיים קודם לכן.

באפריל 2019, איסמן לוהקה לתפקיד הראשי של ריין בסרט "פחד מריין", שהוקרן בבכורה בפברואר 2021. בינואר 2021, היא לוהקה לסדרת הטלוויזיה, "אני יודע מה עשית בקיץ האחרון", בסדרה היא גילמה את התאומים אליסון ולנון. הסדרה בוטלה לאחר עונה אחת בשנת 2022. היא כיכבה לצד פמקה ינסן ושון בין בסרט "אבירי גלגל המזלות", העיבוד הלייב אקשן של סדרת המאנגה שיצא לאקרנים במאי 2023.

## חיים אישיים
נכון ל-16 באוגוסט 2013, איסמן היא פעילה בכנסייה המתודיסטית המאוחדת הראשונה בזמן שהותה במירטל ביץ', עיר הולדתה.

יש לה חתול.

## פילמוגרפיה
שמאל|ממוזער| איסמן בשנת 2018

### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1997
קטגוריה:אמריקאים שנולדו ב-1997